钦定古今图书集成/历象汇编/岁功典/第026卷 > 《云南志书》 > 元夕赋 顾起元
## 钦定古今图书集成/历象汇编/岁功典/第026卷 > 《云南志书》 > 元夕赋 顾起元

维孟之春，元冥返，青帝来。蛟冰风断，鱼钥烟开。雾溆
风堤，乍旖旎以醒柳；霜墟冰峤，尚参差而落梅。于是
三五之辰，其日惟夕。玉䨲莹精，银蟾凝色。席委穆穆
之布，阁拂盈盈之魄。台上金茎，矗素舒而擢蕊；庭中
珠树，灿白榆而掩洁。琼铺藻扃，银蒜玳柙之宫青琐
碧。翠幕曲琼之邸，抚筝揄瑟之家，鼎食钟鸣之里，
靡不盱素娥，睐清辉。灼千影，熹九微，银燕集，金凫飞。
祠太乙于五畤，扬秀华之七支。翠虬之膏，青凤之脑灵麻递芬，芳苡竞皎，冰荷靃靡兮攲影娥，青樝的历
兮飞仙鸟。鳌射方壶之赑屃，龙烛昆山之夭矫。金吾
宵弛，铜徒夜延，绮纨欱，日歌吹。天。火城雾簇，星阁
烟悬。繁丝𧮭肉，凄节悲弦。天胡不夜，宵可祈年。羊车
玉人，虎囊剑客；宝玦陆离，雕鞯蹀躞。迤逦九馗，招摇
三陌。羌目挑以心愉，庶倾城而倾国。彼美人兮朱颜，
酡飞髾戍，削褂軿罗。瞥见金星妍宝婺，遥窥麝月。竞
姮娥李文碧𫄷桃缬缃绚。裾名照夜，履号远游。工跕
躧以巧步，披羃䍥而含羞。纷火树“而婀娜，蹇金支而
夷犹。烟沸香浮，街填巷咽，垂珥屡遗，华缨几绝。兰焰
亦以凉，桂轮亦以藏。叹行游之未极，怨修夜之讵央。
兔何逝而西匿，乌何乘而东翔？致泰平之宴娱，职丽
景于青阳。年年共此华灯色，岁岁含兹明月光。千秋
兮万岁，此乐兮难忘